Ceny ropy klesliPridajte názor
10. 8. 2018 - Ceny ropy v piatok mierne klesli napriek obavám, že obnovenie sankcií USA proti Iránu skomplikuje dodávky komodity na trhy vo svete.
Ceny ropy v piatok mierne klesli napriek obavám, že obnovenie sankcií USA proti Iránu skomplikuje dodávky komodity na trhy vo svete. Obchodovanie však ovplyvňuje aj riziko spomalenia hospodárskeho rastu v dôsledku eskalácie obchodného sporu medzi USA a Čínou.
Barel (159 litrov) americkej ľahkej ropy West Texas Intermediate (WTI) s dodávkou v septembri sa v piatok o 7.35 h SELČ predával po 66,66 USD (57,50 eura). To bolo o 15 centov menej ako v predchádzajúci deň na konci obchodovania.
Cena októbrového kontraktu na severomorskú ropnú zmes Brent klesla o 12 centov na 71,95 USD za barel.